CELEX: 62020CN0128
Language: fi
Date: 2020-02-19 00:00:00
Title: Asia C-128/20: Ennakkoratkaisupyyntö, jonka Landesgericht Klagenfurt (Itävalta) on esittänyt 19.2.2020 – GSMB Invest GmbH & Co. KG v. Auto Krainer Gesellschaft m.b.H.

17.8.2020   
            
            
               FI
            
            
               Euroopan unionin virallinen lehti
            
            
               C 271/21
            
         
      Ennakkoratkaisupyyntö, jonka Landesgericht Klagenfurt (Itävalta) on esittänyt 19.2.2020 – GSMB Invest GmbH & Co. KG v. Auto Krainer Gesellschaft m.b.H.
      (Asia C-128/20)
      (2020/C 271/28)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landesgericht Klagenfurt
      
         Pääasian asianosaiset
      
      
         Kantaja: GSMB Invest GmbH & Co. KG
      
         Vastaaja: Auto Krainer Gesellschaft m.b.H.
      
         Ennakkoratkaisukysymykset
      
      
                  1)
               
               
                  Onko moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta 20.6.2007 annetun neuvoston asetuksen (EY) N:o 715/2007 (1) 5 artiklan 1 kohtaa tulkittava siten, että siinä ei sallita sellaista asetuksen N:o 715/2007 1 artiklan 1 kohdassa tarkoitettua ajoneuvon laitetta, joka toimii siten, että pakokaasujen takaisinkierrätysventtiili eli rakenneosa, joka voi vaikuttaa päästöjen määrään, on suunniteltu siten, että pakokaasujen kierrätysaste eli takaisin imusarjaan johdettavien pakokaasujen suhteellinen osuus on säädetty siten, että venttiili takaa vähäpäästöisen toimintamoodin vain lämpötilan ollessa 15 ja 33 celsiusasteen välillä ja vain alle 1 000 metrin korkeudessa ja että kierrätysaste pienenee lineaarisesti nollaan, kun lämpötila nousee tai laskee 10 celsiusastetta tämän lämpötilaikkunan ulkopuolella tai kun noustaan 1 000 metrin korkeudesta 250 metriä korkeammalle, [alkup. s. 2] jolloin typen oksidien päästöt ylittävät asetuksessa N:o 715/2007 säädetyt rajat?
               
            
                  2)
               
               
                  Onko moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta 20.6.2007 annetun neuvoston asetuksen (EY) N:o 715/2007 5 artiklan 2 kohtaan sisältyvää ilmaisua ”moottorin suojaamiseksi vaurioitumiselta tai vahingolta” tulkittava siten, että päästöstrategia, jonka tarkoituksena on ensisijaisesti pakokaasujen takaisinkierrätysventtiilin, kierrätysjäähdyttimen ja dieselhiukkassuodattimen kaltaisten rakenneosien suojaaminen kulumiselta, ei täytä poikkeussäännösten vaatimuksia?
               
            
                  3)
               
               
                  Onko moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta 20.6.2007 annetun neuvoston asetuksen (EY) N:o 715/2007 5 artiklan 1 kohtaa tulkittava siten, että päästöstrategia, jossa taataan päästöjä vähentävien laitteiden täysi toimintakyky vain 15 ja 33 celsiusasteen välisellä lämpötila-alueella ja vain alle 1 000 metrin korkeudessa (niin sanottu lämpötilaikkuna) ja joka sen vuoksi ei Euroopassa ja erityisesti Itävallassa toimi täysitehoisesti suurinta osaa vuodesta, ei täytä 5 artiklan 1 kohdan vaatimusta – ajoneuvon toiminta tavanomaisissa käyttöolosuhteissa – ja on sen vuoksi kielletty estolaite?
               
            
         (1)  EUVL 2007, L 171, s. 1.